கணக்கு – கணக்கிட்டுத் தந்தது. வழக்கு – செய்முறைகளால் தந்தது. “எனக்கும் அவனுக்கும் கணக்கு வழக்கு ஒன்றும் இல்லை” என நட்பில் கூறுவதும் “கணக்கு வழக்கைப் பார்த்து கொடுத்துவிடு” எனப் பகையில் கூறுவதும் கேட்கக் கூடியவை. வழக்கு-வழக்கம், நடைமுறை, மொய், நன்கொடை அன்பளிப்பு எனத் தந்தவையும் வழக்கில் வந்து விடும். தின்றதைக் கக்கு’ என்பது சிறுபிள்ளைத்தனம் என்றால் பெரியவர்களிலும் அத்தகையர் உண்டு. ஒளிவு – சொல்லப்பட வேண்டியவற்றுள் சிலவற்றை ஒளித்துச் சொல்வது. மறைவு – சொல்லப்படவேண்டியவை எல்லாவற்றையும் வெளிப்படாமல் மறைத்து விடுவது.